text: [{"text_idx": "#000001", "text": "Seinastu ti\u0301\u00f0indiHagt\u00f8lSjo\u0301vinnu KTGr\u00f8n orkaSt\u00f8rv i\u0301 vinnuniSamr\u00f8\u00f0ur og kjakSjo\u0301nbondTi\u0301\u00f0indabr\u00e6vU\u0301tbu\u0301gvingar og skei\u00f0ProfilarBl\u00f8\u00f0 og lesna\u00f0urNevndarfra\u0301sagnirA\u0301rsfra\u0301grei\u00f0ingarHavnirMeiningarLimir i\u0301 BFIBFI a\u0301 Instagram"}, {"text_idx": "#000005", "text": "Talan er um skip, sum ikki eru bygd og tryggja\u00f0 mo\u0301ti i\u0301svandum, og ti\u0301 kunnu elva til na\u0301ttu\u0301ruvanlukkur, skuldi okkurt komi\u00f0 o\u0301vart a\u0301 i\u0301 hav\u00f8kjunum nor\u00f0an fyri Russland."}, {"text_idx": "#000006", "text": "Russland vil gera alt ta\u00f0 kann fyri at fa\u0301a tess olju til Asia uttan um vesturlendsku sanktio\u0301nirnar. Og er nu\u0301 fari\u00f0 at senda tangaskip, sum ikki eru gj\u00f8rd til at sigla i\u0301 farvatninum nor\u00f0an fyri Sibiria, til Asia, skrivar Politiken."}, {"text_idx": "#000007", "text": "Ein vanlukka a\u0301 hesi farlei\u00f0ini kann hava o\u0301gvusligar avlei\u00f0ingar vi\u00f0 s\u00e6r, har ta\u00f0 kann gerast torf\u00f8rt ella o\u0301m\u00f8guligt at for\u00f0a fyri eini oljuda\u0301lking."}, {"text_idx": "#000008", "text": "Ta\u00f0 er umhv\u00f8rvisfelagsskapurin Greenpeace, sum er farin at gera vart vi\u00f0 st\u00f8\u00f0una, nu\u0301 russiska stjo\u0301rnin eftir \u00f8llum at d\u00f8ma \u00e6tlar s\u00e6r at senda gomul og illa u\u0301tgj\u00f8rd tangaskip, sum ikki eru i\u0301sstyrkt, fra\u0301 Murmanskog vi\u0301\u00f0ari til Asia."}, {"text_idx": "#000009", "text": "Samb\u00e6rt Financial Times eru tvey sli\u0301k tangaskip farin 5600 kilometrar longu lei\u00f0ina u\u0301r Murmansk allan vegin framvi\u00f0 russisku strondini vi\u00f0 ko\u0301s mo\u0301ti kinversku havnini Rizpao. Tey b\u00e6\u00f0i tangaskipini \u201cNS Braco\" og \u201cLeonid Loza\u201d h\u00f8vdu eina millio\u0301n tons av olju hv\u00f8rt og skulu bru\u0301ka 35 dagar at koma lei\u00f0ina fram."}, {"text_idx": "#000010", "text": "Sune Scheller, kampanjulei\u00f0ari hja\u0301 Grenpeace a\u0301varar um vandan fyri eini umhv\u00f8rvisvanlukku, nu\u0301 skipini als ikki eru i\u0301sstyrkt. Ta\u00f0 er heilt o\u0301vanligt at lata sli\u0301k skip sigla vi\u00f0 olju a\u0301 hesi siglingarlei\u00f0ini. Alt kann henda t.d. at i\u0301sur setur hol a\u0301 skipini, vindur og havstreymar kunnu skapa trupulleikar og hendir naka\u00f0, so er hja\u0301lp ikki i\u0301 na\u0301nd."}, {"text_idx": "#000011", "text": "Umbo\u00f0 fyri russiskar myndugleikar vi\u0301sa aftur u\u0301ttalilsunum fra\u0301 Greenpeace og siga, at vandi er ikki at sigla a\u0301 hesi lei\u00f0ini hesa a\u0301rsins ti\u0301\u00f0, nu\u0301 skipini eru so v\u00e6lu\u0301tgj\u00f8rd at kunna sigla, har bestu li\u0301kindi eru."}, {"text_idx": "#000012", "text": "Politiken skrivar, at anna\u00f0 tangaskipi\u00f0 er sera gamalt og li\u0301kur ikki kr\u00f8vini til oljuflutning i\u0301 sli\u0301kum lutvi\u0301st o\u0301kendum \u00f8kjum i\u0301 Arktis."}]